שאנדור פישר (מורה)

שאנדור פישר (בהונגרית: Fischer Sándor; 24 בפברואר 1915 - 6 במרץ 1995) היה בלשן יהודי-הונגרי, מרצה באוניברסיטה לדיבור, לשירה<ref>[http://www.origo.hu/kultura/20150401-interju-halasz-judit-kossuth-dijas-szinesszel.html Amit nem is sejtett Halász Juditról - Origo]</ref> לרטוריקה ובקלינאות תקשורת. פישר היה המרצה והמומחה הגדול ביותר בהונגריה בתקופתו למקצועות הנ"ל שלימד דור שלם של שחקני קולנוע ותיאטרון.

== ביוגרפיה ==
שאנדור פישר נולד במשפחה יהודית בבודפשט בתחילת מלחמת העולם הראשונה. בתקופה זו כ-25% מתושבי בירת הונגריה היו יהודים.

פישר למד בבית הספר הריאלי הראשי ברחוב ריפל רונאי, שם היו חיי ספורט תוססים. בין היתר יצאו משם אלופי העולם בטניס שולחן היהודים ויקטור ברנה ומיקלוש סבדוש. ראש חוג הספורט בבית הספר, לאסלו ארדג, היה אלוף בהדיפת כדור ברזל. גם פישר עסק בספורט וניסה כמה ענפי ספורט. הוא היה שוער הוקי קרח וכדורמים, שיחק כדורסל, התחיל כמעט בכל מסלול אתלטי, החליק על הקרח ועסק באינטנסיביות גם בהתעמלות מכשירים. הוא היה מוצלח ביותר בענף ספורט אחרון זה. פישר זכה בתחרויות בית ספר בזו אחר זו.

אחרי בחינות הבגרות (1933) הצטרף למועדון סיף ואתלטיקה (VAC) מכבי (מועדון ההיאבקות והאתלטיקה מכבי היה אגודת הספורט ההונגרית היהודית הראשונה שנוסדה ב-1906 בהנהגתו של לאיוש דמן. בשל החוקים ה(אנטי)יהודיים משנת 1938 הורחקו בשנת 1941 כל מחלקות הספורט של המועדון מהאליפויות בממלכת הונגריה, ועד 1944, כשהמועדון חדל להתקיים, יכלו ספורטאי המועדון להתאמן רק בסתר. לאחר סיום הלימודים).

סוס הסמוכות היה המכשיר האהוב עליו. הוא היה מאוד גאה כשהאלוף האולימפי פעמיים אישטוואן פלה שיבח את התרגיל שלו. הוא שרד את השואה ואחרי השחרור ב-1945 עוד התאמן מספר פעמים, אך הפך להיות מאמן לזמן מה. הוא אימן תקופה מסוימת גם את האלופה האולימפית מאוחר יותר, אגנס קלטי.

אחרי בחינות הבגרות הספורט הפך לתחביב ופישר למד ב"חוג שירה" בהאקדמיה למוזיקה ע"ש פרנץ ליסט,<ref></ref> במקביל למד גם תולדות האמנות ובלשנות באוניברסיטת בודפשט (כיום שמה אוניברסיטת אטווש לוראנד). כבר בגיל צעיר מאוד התעניין פישר ביצירת קול, פונטיקה ומתודולוגיה. הוא למד את אומנות הדיבור ויצירת מילים באיטליה, "במדינה של השפה המלודית ביותר" כדבריו. הוא לימד מקצועות אלה באוניברסיטה מאז 1950.

לפני אימרה מונטאג, היהודי אף הוא, שעסק בקלינאות תקשורת, ובחינוך מיוחד, פישר היה המורה הידוע ביותר לטכניקת דיבור ולרטוריקה
* באוניברסיטה לאמנויות התיאטרון והקולנוע
* במכללה להכשרת מורים לחינוך מיוחד
* ברדיו ההונגרי
* בטלוויזיה ההונגרית

הוא לימד את תלמידיו בכישרון רב ובאמפתיה. הרצאותיו פורסמו בפורמט VHS על ידי חברת Textbook Publishing Company בשנות ה-80 של המאה ה-20.

בעשור האחרון לחייו, אשתו הייתה הקריינית הידועה של הטלוויזיה ההונגרית, אווה קישקלמאר.

פישר הלך לעולמו ב-6 במרץ 1995 בבודפשט.
== פרסים והוקרה ==
* מדליית הצטיינות לנוער
* עיטור מסדר ההצטיינות של העמל דרג זהב
* למען הונגריה הסוציאליסטית

== יצירותיו ==
* טכניקת דיבור, 1955
* אמנות הדיבור, 1966<ref>[https://antikva.hu/nyelveszet/a-beszed-muveszete-f1 A beszéd művészete]</ref>
* אמנות הדיבור (חומר מודפס), 1974, 1982
* רטוריקה: פרקטיקה של דיבור בפני קהל (חומר מודפס), 1975, 1981 (קטלוג Hunteka) <ref>[https://antikva.hu/nyelveszet/retorika-a-kozeleti-beszed-gyakorlata-328d7005 Retorika, a közéleti beszéd gyakorlata]</ref> <ref></ref>
* סגנון הדיבור ההונגרי ( הקלטת וידאו וחוברת הסבר), 1989

== לקריאה נוספת ==
* [http://mek.oszk.hu/00000/00019/html/f/i003864.htm סופרים הונגרים בני זמננו 1997-1945] ביבליוגרפיה וגלריית תמונות. עורכת אווה פ. אלמאשי. בודפשט, הוצאת אנציקלופדיה, 1997, 2000
* נתוניו במאגר המוזיאון הספרותי פטפי
* לקסיקון אמנות התיאטרון ההונגרי. עורך ראשי. ג'רג' סקיי. הוצאה לאור אקדמית, בודפשט, 1994
* הלקסיקון החדש של רוואי. עורך ראשי. אישטוואן קולגה טרשוי. הוצאת באביץ', סקסארד, 1996
* לקסיקון ספרותי הונגרי חדש. עורך ראשי. לאסלו פטר. בית ההוצאה האקדמית, בודפשט, 1994

== קישורים חיצוניים ==
* [http://szinhazszinesz.blogspot.com/2018/04/fischer-sandor.html תצלומיו של שאנדור פישר]
* [https://m.youtube.com/watch?v=I5bJpfJnmgQ רטוריקה ביוטיוב]
* [https://femina.hu/hazai_sztar/bay-eva-fischer-sandor/ כך "נשברה" אווה ביי על ידי המורה ה"ידוע לשמצה" שלה בגיל צעיר]

== הערות שוליים ==

קטגוריה:בלשנים ולשונאים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:פונטיקה
קטגוריה:בוגרי אוניברסיטת אטווש לוראנד בודפשט
קטגוריה:רטוריקה
קטגוריה:ניצולי השואה
קטגוריה:קלינאות תקשורת
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1915
קטגוריה:הונגרים שנפטרו ב-1995